Siyavuş Novruzov

Siyavuş Dünyamalı oğlu Novruzov () — Azərbaycan ictimai–siyasi xadimi, Birinci Qarabağ müharibəsi iştirakçısı, Azərbaycan Respublikası Milli Məclisinin II, III, IV, V, VI və VII çağırış deputatı (2000-ci ildən), Milli Məclisin Komitə sədri, hüquq elmləri üzrə fəlsəfə doktoru.

 Həyatı 
Siyavuş Dünyamalı oğlu Novruzov 17 fevral 1969-cu ildə Naxçıvan Muxtar Respublikası Babək rayonu Cəhri qəsəbəsində anadan olmuşdur.

Siyavuş Novruzov sərbəst güləş üzrə idman ustasıdır. 10 yaşından profesional idmanla məşğuldur. Hərbçilər arasında keçirilən yarışın qalibi olub.

1990–1995-ci illərdə Bakı Dövlət Universitetinin Hüquq fakültəsini, 1999–2002-ci illərdə Azərbaycan Respublikasının Prezidenti yanında Dövlət İdarəçilik Akademiyasının Dövlət və bələdiyyə idarəetməsi fakültəsini bitirmişdir. Hüquq üzrə fəlsəfə doktorudur.

1987–1990-cı illər SSRİ ordusunda xidmət etmişdir. 1990–1993-cü illərdə Birinci Qarabağ müharibəsində gedən döyüşlərdə, həmçinin Sədərək döyüşlərində fəal iştirak etmişdir. Birinci Qarabağ müharibəsi veteranıdır.

Azərbaycan Prezidentinin 18 noyabr 2017-ci il tarixli Sərəncamı ilə Azərbaycan Respublikasının ictimai–siyasi həyatında fəal iştirak etdiyinə görə 1-ci dərəcəli "Vətənə xidmətə görə" ordeni ilə təltif olunub. 16 fevral 2019-cu ildə Azərbaycan Respublikasının ictimai–siyasi həyatında fəal iştirakına görə "Şöhrət" ordeni ilə təltif olunmuşdur.

Azərbaycan Respublikasının İnsan Hüquqları üzrə Müvəkkili (Ombudsman) Səbinə Əliyeva ilə evlidir. İki övladı var.

 Siyasi–ictimai fəaliyyəti 
80-ci illərin sonlarından siyasətə qoşulan Siyavuş Novruzov "Əlincə" Xeyriyyə Cəmiyyətində fəaliyyətini davam etdirib.Siyavuş Novruzovun 46 yaşı tamam oldu 1990-cı ildən "Əlincə" Xeyriyyə Cəmiyyətinin şöbə rəisi, məsul katibi işləmişdir. 1994–1999-cu illərdə Yeni Azərbaycan Partiyası Mərkəzi Aparatının İşlər müdiri, Təşkilat şöbəsinin müdiri vəzifələrində çalışmış, 1995–2005-ci illər Yeni Azərbaycan Partiyası Gənclər Birliyinin sədri olmuşdur.

2000-ci ildə ikinci çağırış Milli Məclisə proporsional seçki sistemi ilə çoxmandatlı seçki dairələri üzrə YAP-ın vahid seçki siyahısında 3-cü yerdə deputat seçilmişdir. 2005, 2010, 2015, 2020-ci illərdə isə majoritar qaydada 5 saylı Şahbuz–Babək seçki dairəsindən millət vəkili seçilib. O, uzun müddət Milli Məclisin İntizam Komissiyasının sədri, İctimai Birliklər və Dini Qurumlar Komissiyasının sədri işləmiş, hal-hazırda isə Milli Məclisin Regional məsələlər üzrə iş komitəsinin sədridir.

2024-cü il oktyabrın 8-də Azərbaycan–Moldova parlamentlərarası əlaqələr üzrə işçi qrupunun rəhbəri seçilib.

 Təltifləri 
Azərbaycan Respublikasının dövlət təltifləri
 "Şöhrət" ordeni — 16 fevral 2019
 1-ci dərəcəli "Vətənə xidmətə görə" ordeni — 18 noyabr 2017
 "Heydər Əliyevin 100 illiyi (1923–2023)" yubiley medalı — 2 fevral 2024
 "Azərbaycan Xalq Cümhuriyyətinin 100 illiyi (1918–2018)" yubiley medalı — 27 may 2019
 "Azərbaycan Ordusunun 100 illiyi (1918–2018)" yubiley medalı — 8 sentyabr 2018
 "Azərbaycan Polisinin 100 illiyi (1918–2018)" yubiley medalı — 5 iyul 2018
 "Azərbaycan Respublikası diplomatik xidmət orqanlarının 100 illiyi (1919–2019)" yubiley medalı — 9 iyul 2019
 "Azərbaycan Respublikası milli təhlükəsizlik orqanlarının 95 illiyi (1919–2014)" yubiley medalı — 7 aprel 2014
 "Azərbaycan Respublikası milli təhlükəsizlik orqanlarının 90 illiyi (1919–2009)" yubiley medalı — 26 mart 2009
 "Azərbaycan Sərhəd Mühafizəsinin 100 illiyi (1919–2019)" yubiley medalı — 14 avqust 2019
 "Bakı Dövlət Universitetinin 100 illiyi (1919–2019)" yubiley medalı — 22 oktyabr 2019

Digər orden və medallar
 "General Cəmşid Naxçıvanski" yubiley medalı — 27 noyabr 2016 (Azərbaycan Respublikası Veteranlar Təşkilatı)
 "Fədai" medalı — 11 noyabr 2016 ("Azərbaycan Qarabağ Müharibəsi Əlilləri, Veteranları və Şəhid Ailələri" İctimai Birliyi)
 "Vətən naminə" medalı — 11 noyabr 2016 ("Azərbaycan Qarabağ Müharibəsi Əlilləri, Veteranları və Şəhid Ailələri" İctimai Birliyi)
 "Azərbaycan Vətən müharibəsi Veteranları İctimai Birliyi — 25 il" medalı — 10 oktabr 2019 ("Azərbaycan Vətən müharibəsi" Veteranları İctimai Birliyi)
 "Əfqanıstanda döyüş əməliyyatlarının bitməsinin 25 illik xatirəsinə" medalı — 28 yanvar 2014 (Səfərbərlik və Hərbi Xidmətə Çağırış üzrə Dövlət Xidməti)
 "Sovet qoşunlarının Əfqanıstandan çıxarılmasının 20 illiyi" medalı
 "Vətənə sədaqət ordeni" — 14 sentyabr 2016 ("Rusiya Federasiyasının Silahlı Qüvvələrin Veteranlar" Ümum-Rusiya İctimai Birliyi)
 "Vətənə xidmət ordeni" — 1 may 2015-ci ildə (Əfqanıstan Veteranlarının Rusiya Birliyi)
 "Əfqanıstan müharibəsi veteranı" medalı — 26 iyun 2012 ("Əfqanıstanın Veteranlarının Rusiya İttifaqı" Ümum-Rusiya İctimai Təşkilatı)
 "Sovet qoşunlarının Əfqanıstandan çıxarılmasının 25 illiyi" medalı — 15 fevral 2014
 "Döyüş qardaşlığı — veteranlar təşkilatı qarşısında xidmətlərinə görə" medalı — 2 fevral 2017
 "Vətən qarşısında xidmətlərə görə" medalı — 15 fevral 2017 (Əfqanıstanın Veteranlarının Rusiya İttifaqı)

 İstinadlar 

Kateqoriya:Azərbaycan Milli Məclisinin Regional məsələlər Komitəsinin sədrləri
Kateqoriya:Birinci Qarabağ müharibəsi iştirakçıları
Kateqoriya:Azərbaycan Milli Məclisinin II çağırış deputatları
Kateqoriya:Azərbaycan Milli Məclisinin III çağırış deputatları
Kateqoriya:Azərbaycan Milli Məclisinin IV çağırış deputatları
Kateqoriya:Azərbaycan Milli Məclisinin V çağırış deputatları
Kateqoriya:Azərbaycan Milli Məclisinin VI çağırış deputatları
Kateqoriya:Azərbaycan Milli Məclisinin VII çağırış deputatları
Kateqoriya:Azərbaycan Milli Məclisinin İntizam Komissiyasının sədrləri
Kateqoriya:Azərbaycan Milli Məclisinin İctimai birliklər və dini qurumlar Komitəsinin sədrləri
Kateqoriya:Yeni Azərbaycan Partiyası Gənclər Birliyinin sədrləri
Kateqoriya:Əlincə Xeyriyyə Cəmiyyətinin üzvləri
Kateqoriya:Yeni Azərbaycan Partiyası İdarə Heyətinin üzvləri
Kateqoriya:Yeni Azərbaycan Partiyası Siyasi Şurasının üzvləri
Kateqoriya:Bakı Dövlət Universitetinin Hüquq fakültəsinin məzunları
Kateqoriya:Azərbaycan tərəfindən Birinci Qarabağ müharibəsi iştirakçıları